Hispaanlased
Hispaanlased (endanimetus españoles) on romaani rahvas Pürenee poolsaarel, Hispaania põhirahvastik. Kõnelevad hispaania keelt. Traditsiooniliselt on hispaanlased olnud katoliiklased. Hispaanlased on välja kujunenud muistsete põliselanike ibeeride segunemisel keltide, roomlaste, germaani hõimude ning araablaste ja berberitega. Alates 16. sajandist Kesk- ja Lõuna-Ameerikasse välja rännanud hispaanlastest on kujunenud enamik tänapäeva Ladina-Ameerika rahvusi.